'బాహుబలి' సినిమా తర్వాత ఇటీవల వచ్చిన 'నేనే రాజు నేనే మంత్రి' సినిమాతో మరోసారి తన టాలెంట్ రుజువు చేశాడు దగ్గుబాటి రానా. కాజల్తో జంటగా ఈసినిమాలో ప్రేక్షకులను బాగా ఆకట్టున్న ఈయన ప్రస్తుతం 'నెం.1 యారి' ప్రోగ్రామ్ తో బిజీగా ఉన్నాడు. కాగా ఇటీవల  దగ్గుబాటి రానా ఇక టాలీవుడ్ సినిమాల్లో నటించే అవకాశం లేదంటూ ఓ ఛానెల్ వారు వార్త బయటకు వదిలారు. దీంతో తీవ్రంగా నిరాశచెందిన రానా అభిమానులు ట్విట్టర్ వేదికగా ఆయనను 'ఈ వార్త నిజమేనా ?' అని అడుగుతూ బాధతో కూడిన ఫోటోను పోస్ట్ చేశారు.ఈ ట్వీట్లకు స్పందించిన రానా..' ఎవరు చెప్పారమ్మా నీకు.  నేను తెలుగు సినిమాల్లో నటిస్తూనే హిందీకి, తమిళ్కి వెళ్తున్నాను. 'ఘాజి', 'బాహుబలి' తెలుగు సినిమాలు కావా ??' అని రెప్లై ట్వీట్ పెట్టాడు. రానా తెలుగు సినిమాలను వదులుకోను అని చెప్పడంతో దగ్గుబాటి అభిమానుల్లో సంతోషం చిగురించింది.ఇదిలా ఉంచితే అతి త్వరలో రానా ' హిరణ్య కశ్యప' అనే పౌరాణిక చిత్ర సెట్స్పై అడుగుపెట్టనున్నాడని టాలీవుడ్ వర్గాలు అంటున్నాయి. గుణశేఖర్ దర్శకత్వంలో ఈచిత్రం తెరకెక్కనుంది.
'bahubali' sinima tarvaata iteevala vachina 'nene raju nene mantri' sinimaatho marosari tana tallent rujuvu cheshaadu daggubati rana. kaajaltho jantagaa eesinimaalo prekshakulanu baga aakattunna eeyana prastutam 'nem.1 yaari' program thoo bijiga unnaadu. kaga iteevala  daggubati rana ika tollivood cinemallo natinche avakaasam ledantu oo chanel vaaru vaarta bayataku vadilaaru. deentho teevramgaa niraasachendina rana abhimaanulu twitter vedikagaa aayananu 'ee vaarta nijamena ?' ani adugutuu baadhatho kuudina photonu post chesaru.ee tweetlaku spandinchina rana..' evaru chepparamma neeku.  nenu telugu cinemallo natistune hindeeki, tamilki veltunnaanu. 'ghaji', 'bahubali' telugu cinimaalu kava ??' ani repli tweet pettaadu. rana telugu cinimaalanu vadulukonu ani cheppadamtho daggubati abhimaanullo santosham chigurinchindi.idila unchithe athi twaralo rana ' hiranya kashyapa' ane pouraanika chitra setspie adugupettanunnadani tollivood vargaalu antunnayi. gunasekhar darsakatvamlo eechitram terakekkanundi.